Scheunen
Schüne (amtlech Scheunen) isch en Ortschaft ir politische Gmeind Jegischtorf im Verwautigs-Chreis Bärn-Mittuland vom Kanton Bärn ir Schwyz.

Geografi 
Schüüne isch vor de Fusion di chliischt Bärner Gmeind gsii u ligt uf em Rapperswiler Plateau. D Gmeindsflächi het us 45,2 % langwirtschaftlecher Flächi, 51,1 % Waud u 3,7 % Sidligsflächi bstange. D Nachbergmeinde si Etzukofe, Ifwiu, Bangerte u Rapperswiu im Kanton Bärn sowie Messe im Kanton Soledurn gsii. Dur d Fusion mit Jegischtorf isch s Gebiet vo Schüüne en Exklave vo Jegischtorf worde.

Gschicht 
Schüüne isch zum erschte Mal gnennt worde im Jahr 1226 aus Schunon. Im Johr 1911 si di damalige Gmeinde Oberschüüne (Jegischtorf-Schüüne) u Schüüne (Messe-Schüüne) per Dekret zur Gmeind Schüüne zämegschlosse worde. Vo da här si im Wappe o zwe Schüüne zgsee. Im Jahr 2007 isch d Kanzleiarbet vor Gmeind Schüüne dr Gmeindschriberei Ifwiu übergee worde. Bis zum 31. Dezämber 2009 het Schüüne zum Bezirk Froubrunne ghört u nähär zum Verwautigs-Chreis Bärn-Mittuland.

Am 1. Jänner 2014, auso mee aus 100 Johr nach dr erschte Fusion, het Schüüne u Münchringe mit de Gmeind Jegischtorf fusioniert. Chirchlech hei di reformierte Lüüt vo Oberschüüne scho voredhär zur Chilegmeind Jegischtorf ghört. Wäge däm het me Oberschüüne äben o Jegischtorf-Schüüne gnennt – im Gegesatz zu Messe-Schüüne, wo chirchlech zum Soledurnische Messe ghört. Ire Fridhof hei si aber beidi bis i d 1990er-Jahr z Bangerte gha, wo zur Bärner Chilegmeind Rapperswiu ghört. Sider beärdige die vo Messe-Schüüne ihri Tote z Messe u di angere vo Oberschüüne gö uf e Fridhof vo Jegischtorf.

Ywohner 
Quäuue: Bundesamt für Statistik 2005

Dr Uusländeraateil isch 2010 bi 4,9 % gläge.

Religion 
94,7 % vo de Ywohner si evangelisch-reformiert, 1,8 % si römisch-katholisch (Stang 2000).

Politik 
Bi de Nationauraatswahle 2011 het s das Ergebnis ggää: BDP 13,6 %, CVP 1,2 %, EVP 0,1 %, FDP 0,0 %. GLP 1,0 %, GP 2,1 %, SP 0,1 %, SVP 80,7 %, Suschtigi 1,2 %.

Gmeindspresidäntin vo Schüne isch d Barbara Zurbuchen gsii (Stang 2013).

Wirtschaft 
D Arbetslosigkeit isch im Jahr 2011 bi 0 % gläge.

Sprach u Dialäkt 
Bir Vouchszeuuig 2000 hei auui 57 Ywohner Dütsch aus Houptsprach aaggää.

Dr bärntütsch Dialäkt vo Schüne ghört zum Hochalemannisch.

Weblink

Fuessnote 

Ort (Kanton Bärn)
Jegischtorf